open-index/open-wikipedia-markdown huggingface dataset:
יאן אקרמן

**יאן אקרמן** (בהולנדית: **Jan Akkerman**; נולד ב-24 בדצמבר 1946) הוא גיטריסט הולנדי, המוכר בעיקר כחבר בהקת הרוק המתקדם פוקוס. לאחר עזיבת הלהקה הוא המשיך בקריירה עצמאית.

## ביוגרפיה
יאן אקרמן נולד באמסטרדם. תחילה הוא ניגן באקורדיון אך בגיל 10 עבר לנגן בגיטרה ובשנת 1960 יצאה הקלטה הראשונה שלו. בגיל 14 הוא הצטרף ללהקה של חברו פייר ון לינדן שאיתו הוא שיתף פעולה גם בהמשך הקריירה.

בשנת 1969 הוא הצטרף לתייס ון ליר, הבסיסט מרטין דרזדן ולמתופף האנס קלאובר בהקמת להקת פוקוס. אלבומי הלהקה Focus II (הגיע למקום 9 בבילבורד 200) ו-Focus 3 הגיעו למעמד של תקליט זהב.

לאחר הצלחה זו, בשנת 1973 יאן אקרמן הוציא אלבום סולו Tabernakel. האלבום Eli שיצא לאור בשנת 1976 זכה ב"פרס אדיסון". הוא המשיך בקריירת סולו עד שבשנת 1986 חזר ל"פוקוס" שהוציא אלבום חדש.

בשנת 1992 יאן אקרמן עבר תאונת דרכים, אך חזר להופיע בשנת 1993.

יאן אקרמן המשיך בקריית סולו וקיבל מספר פרסים על יצירותיו לרבות "פרס נבל הזהב" בשנת 2005.

## דיסקוגרפיה
* *Talent for Sale* (Imperial, 1968)
* *Profile* (Sire, 1972)
* *Tabernakel* (Atlantic, 1973)
* *Eli* (Atlantic, 1976)
* *Jan Akkerman* (Atlantic, 1977)
* *Live* (Atlantic, 1978)
* *Aranjuez* (CBS, 1978)
* *Jan Akkerman 3* (Atlantic, 1979)
* *Transparental* (Ariola, 1980)
* *Oil in the Family* (CNR, 1981)
* *Pleasure Point* (WEA, 1982)
* *It Could Happen to You* (Polydor, 1982)
* *Can't Stand Noise* (CBS, 1983)
* *From the Basement* (CBS, 1984)
* *Focus* (Vertigo, 1985)
* *The Complete Guitarist* (Charly, 1986)
* *Heartware* (Skydancer, 1987)
* *The Noise of Art* (I.R.S. Records, 1990)
* *Puccini's Café* (EMI, 1993)
* *Blues Hearts* (EMI, 1994)
* *Focus in Time* (Patio Music, 1996)
* *Blues Root* (Universe, 1998)
* *Passion* (Roadrunner Records, 1999)
* *Live at Alexanders* (Akkernet, 1999)
* *C. U.* (Coast to Coast, 2003)
* *Close Beauty* (Music Theories, 2019)

## קישורים חיצוניים

* 

קטגוריה:גיטריסטים
קטגוריה:מוזיקאים הולנדים
קטגוריה:הולנדים שנולדו ב-1946
שרה וייסגלס

**שרה וייסגלס** (באנגלית: **Sara Waisglass**; נולדה ב-3 ביולי 1998) היא שחקנית יהודייה-קנדית, הידועה מתפקידה כפרנקי הולינגסוורת' בסדרות הטלוויזיה "דגראסי: הדור הבא" (אנ') (2013–2015) ו-"דגראסי: הכיתה הבאה" (אנ') (2016–2017) ובשל משחקה בתור מקסין בייקר בסדרה "ג'יני וג'ורג'יה".

## ראשית חייה
שרה וייסגלס נולדה וגדלה בטורונטו, אונטריו, בת למשפחה יהודית - טסה וג'ף וייסגלס. יש לה אחות, קרלי. היא למדה בבית הספר התיכון ארל הייג (אנ') בטורונטו. היא למדה באוניברסיטת יורק במשך ארבע שנים, וסיימה תואר ראשון בתסריטאות.

## קריירה
וייסגלס החלה את דרכה בתעשיית הבידור כשחקנית ילדה. הופעת הבכורה שלה בטלוויזיה הייתה בתפקיד ג'יין בת ה-8 בתוכנית "המופע של ג'יין" בשנת 2007.

היא הופיעה לראשונה על המסך הגדול בסרט בבימויו של ז'יל בורדו, "Afterwards" בשנת 2008.

בגיל 15 דגמנה למותג Youth Apparel.

בשנת 2015, הופיעה בסרטו של אנטון קורביין "Life", דרמה ביוגרפית על חייו של שחקן הקולנוע ג'יימס דין. עוד באותה השנה, וייסגלס הייתה מועמדת בקטגוריה "השחקנית הצעירה הטובה ביותר בתפקיד חוזר בגיל 16-21" בטקס "פרסי הבדרן הצעיר" 2015 על הופעתה בסדרה "דגראסי: הדור הבא".

בשנת 2017 שיחקה בסרט "Mary Goes Round" שהוקרן בפסטיבל הסרטים הבינלאומי בטורונטו ב-7 בספטמבר 2017.

בשנת 2021 החלה לגלם את מקסין בייקר, חברתה הטובה ביותר של ג'יני בסדרת הטלוויזיה הקומית של נטפליקס "ג'יני וג'ורג'יה".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות קנדיות
קטגוריה:שחקניות ילדות קנדיות
קטגוריה:בוגרות אוניברסיטת יורק
קטגוריה:קנדיות שנולדו ב-1998
מריה מונטזמי

**מריה מונטזמי** (בשוודית: **Maria Montazami**; נולדה ב-13 בנובמבר 1965) היא אישיות טלוויזיה שוודית.

## ביוגרפיה
מונזמי נולדה בוסטרוס בשוודיה. ב-1985 נסעה ללוס אנג'לס על מנת לבקר את אחותה והחליטה להישאר במקום. היא עבדה כאו-פר ולאחר מכן כמלצרית במסעדה, היא נהייתה לבת זוגו של הבעלים של המסעדה, אמריקאי ממוצא איראני, ב-1990 הם התחתנו, נולדו להם ארבעה ילדים והיא נהייתה לעקרת בית.

ב-2009 החלה השתתפותה בתוכנית המציאות השוודית "Svenska Hollywoodfruar", העוקבת אחר חייהן של נשים שוודיות המתגוררות בהוליווד, התוכנית זכתה להצלחה והייתה לאחת התוכניות הנצפות ביותר בהיסטוריה של ערוץ הטלוויזיה TV3, היא המשיכה לעונות נוספות של התוכנית. ב-2011 הופיע בפרסומת לסוכנות נסיעות בבעלות קבוצת תומאס קוק.

ב-2013 התמודדה בתוכנית "Let's Dance", המקבילה השוודית של רוקדים עם כוכבים.

## קישורים חיצוניים

קטגוריה:עקרות בית
קטגוריה:נשים יזמות
קטגוריה:מתחרי רוקדים עם כוכבים (שוודיה)
קטגוריה:מהגרות משוודיה לארצות הברית
קטגוריה:ילידות 1965
קטגוריה:שוודים שנולדו ב-1965
קלאודיה לוש

**קלאודיה לוש** (בגרמנית: **Claudia Losch**; נולדה ב-10 בינואר 1960) היא אתלטית מערב גרמניה בעבר, אלופה אולימפית (לוס אנג'לס 1984), אלופת עולם באולם (בודפשט 1989), 3 פעמים אלופת אירופה באולם (1986, 1988 ו-1990) ו-9 שנים ברציפות אלופת גרמניה המערבית (1982–1990) בהדיפת כדור ברזל.

## ביוגרפיה
לוש נולדה וגדלה בהרנה.

### 1983
באליפות העולם שנערכה בהלסינקי, פינלנד בשנת 1983 היא סיימה במקום שביעי בהדיפת כדור ברזל בתוצאה של 19.72 מטר.

### 1984
באליפות אירופה באתלטיקה באולם שנערכה בגטבורג, שוודיה בתחילת מרץ 1984 היא זכתה במדליית כסף בתוצאה של 20.23 מטר, אחרי הלנה פיבינגרובה מצ'כוסלובקיה (20.34 מטר) ולפני היידי קריגר ממזרח גרמניה (20.18 מטר). 
#### אלופה אולימפית
באולימפיאדת לוס אנג'לס היא זכתה במדליית זהב בתוצאה 20.48 מטר, לפני מיכאלה לוגין מרומניה (20.47 מטר) וגייל מרטין מאוסטרליה (19.19 מטר).

### 1985
באליפות אירופה באתלטיקה באולם שנערכה בפיראוס, יוון 1985 היא זכתה במדליית כסף בתוצאה של 20.59 מטר, אחרי הלנה פיבינגרובה (20.84 מטר) ולפני הייקה הרטווויג ממזרח גרמניה (19.93 מטר). 

### 1986
#### אלופת אירופה באולם
באליפות אירופה באולם שנערכה במדריד, ספרד במרץ 1986 היא זכתה במדליית זהב בתוצאה של 20.48 מטר, לפני היידי קריגר (20.21 מטר) ומיכאלה לוגין (19.07 מטר)

באליפות אירופה שנערכה בשטוטגרט, מערב גרמניה באותה שנה היא סיימה במקום רביעי בתוצאה של 20.54 מטר.

### 1987
באליפות העולם שנערכה ברומא, איטליה בשנת 1987 סיימה במקום רביעי בתוצאה של 20.73 מטר, 3 ס"מ ממדליית ארד.

### 1988
באליפות אירופה באולם שנערכה בבודפשט, הונגריה במרת 1988 זכתה בפעם השנייה בקריירה שלה במדליית זהב בתוצאה של 20.39 מטר, לפני לריסה פלשנקו מברית המועצות (20.23 מטר), וקתרין ניימקה מגרמניה המזרחית (20.23 מטר).

באולימפיאדת סיאול סיימה במקום חמישי בתוצאה של 20.27 מטר ולא הצליחה להגן על תוארה.

### 1989
#### אלופת העולם באולם
באליפות העולם באולם שנערכה בבודפשט בשנת 1989 היא זכתה במדליית זהב בתוצאה של 20.45 מטר, לפני הונג ז'יאונג מהרפובליקה העממית של סין (20.25 מטר) וכריסטה וייס מגרמניה המזרחית (19.75 מטר).

### 1990
באליפות אירופה באולם שנערכה בגלאזגו, סקוטלנד 1990 היא זכתה בפעם השלישית בקריירה במדליית זהב בתוצאה של 20.64 מטר, לפני נטליה ליסובסקאיה מברית המועצות (20.35 מטר) וגריט האמר מגרמניה המזרחית (19.34 מטר).

באליפות אירופה שנערכה בספליט, יוגוסלביה באותה שנה היא סיימה במקום רביעי בתוצאה של 19.92 מטר.

### 1991
באליפות העולם שנערכה בטוקיו, יפן בשנת 1991 היא סיימה במקום רביעי בתוצאה 19.74 מטר.

## חיים אישיים
לאחר סיום הקריירה הספורטיבית לוש החלה לעבוד כרופאת עיניים.

## שיאים אישיים
### אצטדיון
*הדיפת כדור ברזל: 22.19 מטר (1987)

### אולם
*הדיפת כדור ברזל: 21.46 מטר (1986)

## קישורים חיצוניים

קטגוריה:הודפי כדור ברזל גרמנים
קטגוריה:אלופות עולם באתלטיקה
קטגוריה:אתלטיות באולימפיאדת לוס אנג'לס (1984)
קטגוריה:אלופות אולימפיות: הדיפת כדור ברזל
קטגוריה:אתלטיות גרמניות
קטגוריה:הודפות כדור ברזל גרמניות
קטגוריה:אתלטים באולימפיאדת לוס אנג'לס (1984)
קטגוריה:גרמנים שנולדו ב-1960
קטגוריה:גרמניות שנולדו ב-1960
ספנסר מקפירסון

**ג'ון ספנסר מקפרסון** (באנגלית: **John Spencer MacPherson;** נולד ב-12 ביוני 1997) הוא שחקן קנדי, שהתפרסם תחילה מתפקידו בתור האנטר הולינגסוורת' בסדרת הנעורים הקנדית "דגראסי: הדור הבא" (אנ') (2014–2015) ומסדרת ההמשך שלה "דגראסי: הכיתה הבאה" (אנ') (2016–2017). בהמשך גילם את שארל החמישי, מלך צרפת בסדרת הפנטזיה התקופתית "ממלכה" (2015–2017) ברשת The CW וגילם דמויות מרכזיות בסדרה "חילוץ בצפון" (2019) ובסדרה "אלים אמריקאים" (2021).

## ראשית חייו
מקפירסון נולד ב-12 ביוני 1997 באונטריו, קנדה לבובי ושריל מקפירסון. לספנסר שתי אחיות גדולות, מייגן ורבקה. הוא למד בבית הספר התיכון במיסיסוגה.

## קריירה
בשנת 2014, כשהיה בכיתה י"א, נבחן לאודישנים עד שקיבל את תפקידו הראשון, ומפברואר 2014 עד יולי 2015 גילם את דמותו של האנטר הולינגסוורת' בסדרת דרמת הנעורים הקנדית "דגראסי: הדור הבא". בעונה השלישית של הסדרה היו לו שתי הופעות אורח.

בשנת 2015 עד ל-2017, הוא הצטרף לעונה השלישית בסדרת הטלוויזיה האמריקאית של The CW, "ממלכה" שם גילם את שארל התשיעי, מלך צרפת.

לאחר סיום סדרת הטלוויזיה "דגראסי: הדור הבא", מקפרסון החל בשנת 2016 לגלם את דמותו של האנטר בסדרת ההמשך "דגראסי: הכיתה הבאה".

בשנת 2019 שיחק בתפקיד ראשי בסדרה חילוץ בצפון.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-1997
קדחת הבהרות בישראל

**[[קדחת הבהרות]]** היא שם של קבוצת מחלות זיהומיות, הנגרמות על ידי חיידקי רִיקֶצְיָה. מבין המחלות שבקבוצה, נפוצה בישראל קדחת הכתמים הים תיכונית אשר שכיחה בעיקר באזור צפון השרון (בטווח היישובים הבאים: חדרה, בנימינה - גבעת עדה, אור עקיבא, פרדס חנה כרכור והסביבה). רוב ההדבקויות בה מתרחשות בעונת הקיץ אך גם בשאר עונות השנה יש הנדבקים ממנה. בשנות המנדט הבריטי ובמהלך העלייה ההמונית רוססו ב-DDT מיטלטליהם של יוצאי אירופה, הפליטים והעקורים, ששהו בגטאות, וממחנות הריכוז, העבודה, ההשמדה, והמעצר כדי למנוע מגפת טיפוס בישראל.

המחלה עלולה להיות קטלנית בקרב מבוגרים ומדוכאי מערכת חיסונית. היא מועברת לבני אדם על ידי עקיצת קרצייה, שהייתה על כלב נגוע. הכלב הוא הנשא של החיידק ואינו מפתח מחלה. המחלה אינה מועברת מאדם לאדם ואינה מדבקת.

במקרה של המצאות קרצייה על העור יש להוציאה באמצעות פינצטה ולא עם האצבעות, היות שקיים סיכוי שהקרצייה תמעך ויישארו חלקים ממנה הנושאים את החיידק בתוך העור.

## תסמינים, סימנים וסיבוכים
התסמינים מופיעים כ-14–21 יום לאחר ההדבקה:
* חום גבוה
* צמרמורות
* כאב ראש
* סחרחורת
* כאב שרירים
* הקאה
* דלקת גרון
כעבור עוד 3–7 ימים מופיעות בעור בהרות (ומכאן שם המחלה) - כתמים קטנים, אדומים ובהירים, בעלי צורה לא סדירה. הפריחה עלולה לכסות את כל הגוף, אך על פי רוב היא מוגבלת לפנים ולכפות הידיים והרגליים. הפריחה נמשכת שישה עד שבעה ימים.

המחלה עשויה לשכוך בעצמה בשבוע השלישי למחלה, אך עלולים להתפתח סיבוכים:
* דלקת ריאות
* הפרעות בכליות
* דלקת שריר הלב
* במקרים חמורים ביותר - מוות

## טיפול ומניעה
בימינו ניתן לטפל בטיפוס הבהרות בעזרת אנטיביוטיקה וטיפול תומך.

ישנה חשיבות רבה להגברת המודעות והעירנות למניעת המחלה על ידי טיפול בבעלי-חיים. מומלץ לבצע טיפול סביבתי, בעיקר במקומות המרבץ של בעלי החיים, באמצעות תכשירים מיוחדים. כמו כן כדאי לשמור על הגיינה אישית לאחר טיול במקומות נגועים וכיבוס הבגדים והמצעים.

## היסטוריה
בין השנים 1916–1918 השתוללה המגפה באזור צפת. הד"ר אברהם חיים גרין עסק במלחמה בטיפוס הבהרות באזור צפת, וגם נפטר ממחלה זו.

ב-1925 התפרצה המחלה בבאר טוביה
ב-1926 התרחשו מקרים בודדים של המחלה בנהלל
ב-1950 המחלה התפשטה בתל אביב
ב-1968 שבעה ילדים מהעיר באשדוד חלו במחלה
ב-1977 שלושה מקרי טיפוס התגלו בחיפה ב-1978 נפטר בבית החולים סורוקה מהמחלה חייל צה"ל ששון עיני שנדבק בה בבסיס רפידים של צה"ל בסיני, מות החייל גרר האשמות על רשלנות רפואית.

בשנת 1999 הזמר מאיר אריאל נפטר לאחר שחלה במחלת קדחת הבהרות, לאחר שאובחן בטעות כחולה בשפעת.
באוקטובר 2017 נפטר נער בן 15 מהמחלה.

## קישורים חיצוניים
* קדחת הבהרות באתר הלל יפה

## הערות שוליים

קטגוריה:ישראל: בריאות הציבור
אריק אוסבורן

**אריק אוסבורן** (באנגלית: **Eric Osborne** נולד ב-25 בפברואר 1997) הוא שחקן ומוזיקאי קנדי.

## ביוגרפיה
אוסבורן נולד בפברואר 1997 באושאווה, אונטריו. ילדותו עברה משפחתו לניוקאסל, שם גדל.

בשנים 2013–2015 גילם אוסבורן את מיילס הולינגסוורת השלישי בדרמת הנעורים הקנדית "דגראסי - הדור הבא". הוא המשיך לגלם את דמותו של מיילס גם בסדרת ההמשך "דגראסי - הכיתה הבאה". אוסבורן שיחק בתפקיד ראשי בעונות 13–14 של "דגראסי" ובעונות 1–4 של "דגראסי: הכיתה הבאה".

אוסבורן הוא גם מוזיקאי המנגן על מגוון כלי נגינה.

## פילמוגרפיה

## קישורים חיצוניים

קטגוריה:שחקנים ילדים קנדים
קטגוריה:שחקני קולנוע וטלוויזיה קנדים
קטגוריה:מוזיקאים קנדים
קטגוריה:קנדים שנולדו ב-1997
ארתור ברדט פרוסט

**ארתור ברדט פרוסט** (באנגלית: **Arthur Burdett Frost**; 17 בינואר 1851 – 22 ביוני 1928), היה מאייר, גרפיקאי וסופר קומיקס אמריקאי. הוא היה ידוע גם כצייר. עבודתו של פרוסט ידועה בייצוגה הדינמי של תנועה ורצף. פרוסט נחשב לאחד המאיירים הגדולים ב"תור הזהב של האיור האמריקאי ". פרוסט אייר מעל 90 ספרים והפיק מאות ציורים; בנוסף לעבודתו באיורים, הוא ידוע בזכות הדפסי סצנות צייד וירי.

## ביוגרפיה
פרוסט נולד ב -17 בינואר 1851 בפילדלפיה, פנסילבניה, הבכור מבין עשרה ילדים; אביו היה פרופסור לספרות. הוא הפך לליתוגרף, ובשנת 1874 התבקש על ידי חבר לאייר ספר סיפורים קצרים הומוריסטיים, "מתוך המהומה המהירה", מאת צ'ארלס הבר קלארק, שזכה להצלחה מסחרית ונמכר ביותר ממיליון עותקים.

בשנת 1876 הצטרף פרוסט למחלקת האמנות של המוציא לאור הארפר אנד ברדרס, שם עבד עם מאיירים ידועים כמו הווארד פייל, א. וו. קמבל, פרדריק רמינגטון וסי ס. ריינהרט. כשהיה שם, הוא למד מגוון רחב של טכניקות, החל מקריקטורות ועד מה שכונה מאוחר יותר ציור פוטוריאליסטי. ייתכן שעיוורון הצבעים של פרוסט עזר לשימוש מעולה שלו בגווני האפור. ב־1877 וב־1878 נסע פרוסט ללונדון ללמוד אצל כמה מהקריקטוריסטים הגדולים שם. מאוחר יותר הוא חזר לפילדלפיה ולמד אצל הציירים תומאס אייקינס ויליאם מריט צ'ייס באקדמיה לאמנויות יפות בפנסילבניה.

זמן קצר לאחר שחזר, הוא פרסם כמה סיפורים שהורכבו מציורים רציפים עם כיתובים, והיה חלוץ של התחום שיתפתח אחר כך לרצועות קומיקס וספרי קומיקס. בשנת 1884 פרסם פרוסט אנתולוגיה של עבודותיו שקידמה את המושג רישומי עצירת זמן והכילה חידושים אחרים.

## חיים אישיים
פרוסט התחתן עם אמנית אחרת, המאיירת אמילי לואיז פיליפס, בשנת 1883. משנת 1906 ועד מאי 1914 התגוררו פרוסט ומשפחתו בצרפת, לשם נמשכו על ידי התנועה האימפרסיוניסטית. בשובו לארצות הברית המשיך לעבוד כמאייר ואמן קומיקס, בעיקר במגזין "לייף".

פרוסט נפטר ב־22 ביוני 1928.

הוא נקבר בבית העלמין לורל היל.

## גלריה

File:Autumn Grouse Shooting, by A B Frost from Shooting Pictures, by Scribner & Sons, 1895.jpeg

File:A.B.Frost 1881-05 Harper's monthly 372 vol62 p960 vaccinated arm.png

File:A.B.Frost 1879-12 Harper's 355 p160 English th.png

File:Rail Shooting, by A B Frost from Shooting Pictures, by Scribner & Sons, 1895.jpeg

## קישורים חיצוניים

* 
* 
## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:מאיירים אמריקאים
קטגוריה:קריקטוריסטים אמריקאים
קטגוריה:קומיקסאים אמריקאים
קטגוריה:ציירים אמריקאים
קטגוריה:אמריקאים שנולדו ב-1851
קטגוריה:אמריקאים שנפטרו ב-1928
ויליאם טרנר דנאט

**ויליאם טרנר דנאט** (באנגלית: **William Turner Dannat**; 9 ביולי 1853 – 12 במרץ 1929) היה אמן אמריקאי, הידוע במיוחד בציור נושאים ספרדיים.

## ביוגרפיה
ויליאם טרנר דנאט נולד בשנת 1853 בהמפסטד, ניו יורק הצעיר מבין שני בנים שגידלו ויליאם ה' וסוזן (לבית ג'ונס) דנאט. אביו היה סוחר עצים מצליח, שהקים יחד עם צ'ארלס א' פל את חברת דנאט ופל. מאוחר יותר אחיו הבכור של ויליאם, דייוויד, היה יורש את אביהם כשותף בעסק.

כשהיה דנאט היה בסביבות גיל שתים עשרה הוריו החליטו לשלוח אותו לגרמניה כדי להמשיך בהשכלתו. מאוחר יותר הוא למד אדריכלות בהנובר ושטוטגרט לפני שבחר במקום אלה להיות אמן. דנאט השתתף בשיעורי אמנות באקדמיה המלכותית לאמנויות במינכן ומאוחר יותר בפריז. דנאט הפך לצייר מוכשר ודמות מכובדת וצייר פורטרטים. הוא משך מוקדם תשומת לב עם רישומים ותמונות שנעשו בספרד. קומפוזיציה גדולה, ה"קוואטור אספנול", שהוצגה במוזיאון המטרופוליטן בניו יורק, הייתה אחת ההצלחות של בשנת 1884. בהמשך התיישב דנאט בפריז, שם לימד באקדמיה ז'וליאן.

אף על פי שזמן מה שמו הוזכר לצד ציירים אמריקאים גדולים אחרים כמו סרג'נט ויסלר, הפופולריות של דנאט הייתה יותר באירופה מאשר במולדתו. כשהתקרב לגיל העמידה, האמן שהיה יציב מבחינה כלכלית, החל להקדיש יותר ויותר מזמנו לעניינים אחרים: סיף, אגרוף ומאוחר יותר מרוצי מכוניות. במשך כמעט עשרים שנה דנאט חדל מהציור וכשהתחדש בסביבות 1913 אומנותו אימצה סגנון סוריאליסטי יותר עם נופי פנטזיה ונושאים מוזרים. במהלך ההפסקה שלו מהציור, בילה דנאט חלק ניכר מזמנו בסיורים אירופה בחקר הטכניקות של הציירים הגדולים, בעודו פעיל במעגלים אמנותיים בפריז, שם שימש עונה אחת כנשיא אגודת הציירים האמריקאיים.

ויליאם טרנר דנאט נפטר בשנת 1929, בן 75, במונטה קרלו.

## גלריה

File:William Turner Dannat - Spanish Girl making Cigarettes - NG.M.00401 - National Museum of Art, Architecture and Design.jpg

File:William T Dannat - Aragonese smuggler (1902).jpg

File:William T Dannat - A Dancer (1899).jpg

File:William T Dannat.jpg


## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ציירים אמריקאים
קטגוריה:אמריקאים שנולדו ב-1853
קטגוריה:אמריקאים שנפטרו ב-1929
חורחה לופז

**חורחה לופז אסטורגה** (בספרדית: **Jorge López Astorga**; נולד ב-30 באוקטובר 1991) הוא שחקן צ'יליאני, אשר זכה להצלחה עולמית בזכות השתתפותו בסדרה "אליטה".

## ביוגרפיה וקריירה
חורחה לופז נולד ב-30 באוקטובר 1991, בליי-ליי שבצ'ילה.

## קריירה
בשנת 2011 שיחק בסרט "ויולטה הלכה לגן עדן", ובשנה שלאחר מכן בסדרת הטלוויזיה "דציבל 110" בה גילם את חורחה ריוס במשך שמונה פרקים. לאחר מכן, השתתף ב"שנות ה-80" ו-*Mamá Mechona*, ובשנת 2016 החל לגלם את רמירו פונסה בסדרת הטלוויזיה "סוי לונה" ב-215 פרקים. בשנת 2018 השתתף בסדרת הטלוויזיה "תתעורר" בשישה פרקים, תוך שבשנה שלאחר מכן החל לשחק בסדרת הנוער הספרדית של נטפליקס; "אליטה", בתפקיד ולריו מונטסינוס.

בשנת 2022 החל לככב בסדרת הדרמה והנוער הברזילאית "העונה הלוהטת" מבית נטפליקס בדמותו של דיאגו. באותה כיכב בסדרה האמריקאית "*Now and The*n" מבית אפל TV פלוס; בגילומו של אלחנדרו.

## פילמוגרפיה
### טלוויזיה וקולנוע

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה צ'יליאנים
קטגוריה:צ'יליאנים שנולדו ב-1991
אליפות ישראל בהיאבקות יוונית-רומית 2016

אליפות ישראל בהיאבקות יוונית-רומית נערכה ברחובות ב-19 בפברואר 2016

## ראו גם
אליפות ישראל בהיאבקות חופשית

## קישורים חיצוניים
* 

קטגוריה:2016 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
אליפות ישראל בהיאבקות יוונית-רומית 2017

אליפות ישראל בהיאבקות יוונית-רומית נערכה ברחובות ב-24 בפברואר 2017

## קישורים חיצוניים
* 

קטגוריה:2017 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
VE.N.TO

**VE.N.TO** (משמעות המילה vento באיטלקית היא רוח) הוא קוקטייל, המוכר רשמית על ידי איגוד הברמנים הבינלאומי המורכב מגרפה, מיץ לימון, דבש וסירופ קמומיל. ניתן להוסיף חלבון ביצה בשביל המרקם. ישנן גרסאות מעט שונות לגבי אופן הכנת סירופ הדבש עם קמומיל.

## היסטוריה

הקוקטייל הומצא ב-2019 על ידי שני ברמנים, טרוויזו סמואלה אמברוסי ולאונרדו ורונסי בבר Cloakroom Cocktail Lab שבריווה דל גארדה. השם VE.N.TO הוא משחק מילים באיטלקית: מצד אחד המילה vento משמעותה רוח ומצד שני הלחם בין ונטו לטרנטו (Veneto-Trentino) שאלו הנפות מהם הגיעו אמברוסי וורונסי.

המשקה הוצג בתחרות הקוקטיילים בפירנצה ( Florence Cocktail Week) ב-2020 על ידי קבוצת GrappaRevolution האיטלקית לצורך קידום מכירת גרפה, שהיא לא רכיב פופולרי במיוחד בקוקטיילים. VE.N.TO הוא הקוקטייל היחיד ברשימת איגוד הברמנים הבינלאומי המורכב מגרפה. ראש קבוצת GrappaRevolution, ג'ורג'ו פאדה הביע תקווה שהוא מתחיל טרנד חדש של קוקטיילים ממבוססי משקה אלכוהולי זה.

## קישורים חיצוניים
* VE.N.TO באתר איגוד הברמנים הבינלאומי
*  Ve.n.to Cocktail Recipe 

## הערות שוליים

קטגוריה:קוקטיילים
עונת 1993/1994 בליגת העל ההולנדית

**עונת 1993/1994** הייתה העונה ה-38 של ליגת העל ההולנדית בכדורגל, שהיא הליגה הבכירה בכדורגל בהולנד. בסיום אותה עונה זכתה אייאקס באליפות הליגה. קמבור-ליוורדן ופנלו ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו הירנפיין, נאק ברדה ופנלו שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית הפלייאוף התחתון שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.

### טבלת הליגה

### פלייאוף הירידה

#### בית א

#### בית ב'

קטגוריה:עונות בליגת העל ההולנדית
קטגוריה:תחרויות כדורגל ב-1994
קטגוריה:תחרויות כדורגל ב-1993
ההצתה בכנסיית הלחם והדגים

[ממוזער|מבנה כנסיית הלחם והדגים שעל שפת [הכנרת]]
**ההצתה בכנסיית הלחם והדגים** הייתה פיגוע טרור יהודי, שאירע ב-18 ביוני 2015 ובו הוצתה כנסיית הלחם והדגים, כנסייה ששוכנת בעין שבע שבצפון-מערבה של הכנרת ומנציחה את נס הלחם והדגים, אשר לפי הברית החדשה חולל ישו במקום, ובו הזין 5,000 איש בחמש כיכרות לחם ושני דגים.

## ההצתה
ב-18 ביוני 2015 הוצת מתחם הכנסייה ועל קירותיו רוססה הכתובת "והאלילים כרות ייכרתון", ציטוט מתוך תפילת עלינו לשבח. בשלב הראשוני, פעילי "תג מחיר" ניסו להצית את הדלת של בתי ההארחה של הכנסייה (שהותקנה במקום במאה החמישית), לאחר מכן הפעילים הציתו כמה חדרים במבואה של מבנה הכנסייה עצמה, שם נשרפו חפצי אמונות, ספר קודש וציוד. שני אנשים נפצעו (צליינית בת 19 ועובד המתחם בן 79) במהלך הניסיונות לכבות את השרפה. בסופו של דבר, האש כובתה על ידי צוותי מכבי האש.

עלות הנזקים שנגרמו לכנסייה הוערכו במיליון אירו.

### תגובות
* הכנסייה הקתולית בישראל הגיבה לשרפה ואמרה כי .
* ראש ממשלת ישראל, בנימין נתניהו הצהיר כי  ובשיחה עם ראש השב"כ, יורם כהן אמר נתניהו כי .
*נשיא מדינת ישראל, ראובן ריבלין שוחח עם ראש המנזר הבנדקטיני בישראל, האב גרגורי קולינס ואמר בשיחה כי .

## אחרית דבר
ממוזער|ריבלין בתמונה משותפת עם ראשי ובכירי הכנסייה במקום
[שמאל|ממוזער|250x250 פיקסלים|ביקור [נשיא מדינת ישראל ראובן ריבלין באולם שנשרף בכנסייה עם ראשי הכנסייה, אוגוסט 2015]]

שבוע וחצי לאחר ההצתה, נפתחה הכנסייה שוב למבקרים, והגיעו אליה אלפי בני אדם, בהם גם ויליאם גרנט , סגן שגריר ארצות הברית בישראל.

באוגוסט 2015, ביקר נשיא מדינת ישראל, ראובן ריבלין במקום ופגש שם את ראשי הכנסייה בהם ראש המנזר הבנדקטיני בישראל, האב גרגורי קולינס, שגריר הוותיקן בישראל ונציגים מהשגרירות הגרמנית בישראל.

חצי שנה לאחר מכן, בינואר 2016 פורסם כי על אף שפוליטיקאים רבים הבטיחו לראשי הכנסייה שהכנסייה תשופץ, טרם הועברו התקציבים לשיפוצה.

רק קצת יותר משנה לאחר אותו פרסום, בפברואר 2017 ולאחר שהועברו לאנשי הכנסייה פיצוי בסך של כ-370 אלף אירו וכן לאחר שקיבלו תרומות מהציבור בסך של כ-900 אלף אירו שופצה הכנסייה. באירוע החניכה נכחו הנשיא ריבלין, שגריר גרמניה בישראל, קלמנס פון גצה, ראש העדה הדרוזית השייח' מוואפק טריף, והרב אלון גושן גוטשטיין  שלקח חלק בשיקום המבנה.

בדצמבר 2017 הוחלט שעונשו של המצית, ינון ראובני יהיה כ-4 שנות מאסר וזאת חרף בקשות להקלה בעונש מצד עורך דינו של ראובני, איתמר בן גביר. מלבד עונש המאסר, הוחלט גם שעל ראובני יוטל עונש מאסר על תנאי למשך שנתיים ועליו ייהיה לשלם לכנסייה פיצוי בסך 50 אלף שקלים.

## ראו גם
* הפיגוע בדומא
## קישורים חיצוניים

*  
* 

## הערות שוליים

קטגוריה:פיגועי טרור יהודי בישראל
קטגוריה:2015 בישראל
כנסיית הלחם והדגים
אליפות ישראל בהיאבקות יוונית-רומית 2018

אליפות ישראל בהיאבקות יוונית-רומית נערכה ברחובות ב-16 במרץ 2018

## קישורים חיצוניים
* 

קטגוריה:2018 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
תומאס אלכסנדר הריסון

**תומאס אלכסנדר הריסון** (באנגלית: **Thomas Alexander Harrison**; 17 בינואר 1853 – 13 באוקטובר 1930) היה צייר ימי אמריקאי, שבילה את רוב הקריירה שלו בצרפת. אחיו היה הצייר לוול בירג' הריסון.

## קריירה
הוא למד באקדמיה לאמנויות יפות בפנסילבניה בפילדלפיה, 1871-72. במשך כמעט שש שנים עבד כשרטט עבור משלחת סקר ממשלתי של ארצות הברית למיפוי חוף האוקיינוס השקט. הוא למד תקופה קצרה בבית הספר לעיצוב בסן פרנסיסקו. בשנת 1879 עבר לפריז ולמד באקול נשיונל סופייר דה ביו-ארט בהנהלתו של ז'אן-לאון ז'רום וז'ול באסטיאן-לפה.

הוא עזב את בית הספר לציור ונסע לבריטני, שם בפונט-אבן וקונקרנו הפנה את תשומת ליבו לציור ימי ולנוף.

ציור דמות ששלח לסלון בפריז 1882 משכה תשומת לב - ילד שחולם בהקיץ על החוף, אותו כינה Châteaux en Espagne (טירות בספרד) (1882). בסלון 1885 היה לו ציור גדול של כמה נשים עירומות - ארקאדיה. הציור זכה לכבוד והיה הראשון מבין פרסים הרבים שהוענקו לו. הצטיינות נוספת כללה את מדליית הזהב ב־1887 של האקדמיה לאמנויות יפות בפנסילבניה, ומדליות במינכן, בריסל, גנט, וינה ובמקומות אחרים.

הוא עוטר על ידי לגיון הכבוד והיה קצין הדרכה בפריז. הוא היה חבר באגודות של ציירים בפריז, בלונדון, במינכן, וינה וברלין. חבר באקדמיה הלאומית לעיצוב, האגודה לאמנים אמריקאים, ניו יורק וגופי אמנות אחרים.

המוניטין שלו נשען על תמונות ימיות כמו הגל (1885) שמתאר גלים ארוכים המתגלגלים לחוף, ושטחים גדולים של ים פתוח בתנאים פואטיים של אור וצבע.

הריסון שכר קוטג' רעוע בבריטני, ובכל ערב רץ אל הדיונות כדי לצפות בשמש השוקעת מעל האוקיינוס. בסוף קיץ 1896 הצטרפו אליו הסופר מרסל פרוסט והמלחין ריינלדו האן. הוא פקח את עיניהם לאופן בו האור משחק על מים: ראינו את הים ברצף הופך לאדום, סגול, מחורר עם צבעי כסף, זהב, לבן, ירוק אמרלד, ואתמול הסתנוורנו על ידי ים ורוד לחלוטין מנוקד במפרשים כחולים.

## גלריה

File:Alexander-Harrison-Castles-in-Spain-1882-.jpg|טירות בספרד

File:The-Amateurs Thomas-Alexander-Harrison.jpg|חובבים

File:En Arcadie by Thomas Alexander Harrison Musée d'Orsay RF 1316.jpg|ארקדיה

File:Marine c.1892-93 Alexander Harrison.jpg|נוף ימי

File:Harrison solitude.jpg|בדידות

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירים אמריקאים
קטגוריה:אמריקאים שנולדו ב-1853
קטגוריה:אמריקאים שנפטרו ב-1930
אנה פאולה ארוסיו

**אנה פאולה ארוסיו** (בפורטוגזית: **Ana Paula Arósio**; נולדה ב-16 ביולי 1975) היא שחקנית ודוגמנית ברזילאית. מ-2015 היא חיה בסווינדון, אנגליה. 

## ביוגרפיה
ארוסיו נולדה בסאו פאולו, היא החלה את הקריירה שלה כדוגמנית והופיעה במספר מגזינים ופרסומות לטלוויזיה. ב-1991 התחילה לעסוק במשחק כשהופיעה לראשונה בסרט, לאחר מכן החלה להופיע בטלוויזיה.

בשנת 1998 שיחקה בתפקיד הראשי של הילדה בטלנובלה "*Hilda Furacão*" לצדה השחקן רודריגו סנטורו. 

בשנת 1999 היא שיחקה את התפקיד הראשי של ג'וליאנה בטלנובלה "טרה נוסטרה" ששודרה גם בישראל.

בשנת 2010 היא שיחקה את התפקיד של קמילי בטלנובלה "טרה אספרנסה". עוד ב-2010 שיחקה פרופסור לספרות אנגלית בסרט "Como Esquecer". ב-2013 גילמה את אניטה גריבלדי בסרט ההיסטורי "Anita e Garibaldi". היא זכתה שלוש פעמים בפרס הטלוויזיה הברזילאי "Troféu Imprensa". בנוסף היא גם הופיעה במספר הפקות בתיאטרון וביניהם בהצגה בית בובות.

## קישורים חיצוניים

קטגוריה:שחקניות קולנוע וטלוויזיה ברזילאיות
קטגוריה:דוגמניות ברזילאיות
קטגוריה:מהגרים מברזיל
קטגוריה:מהגרות לממלכה המאוחדת
קטגוריה:ברזילאיות שנולדו ב-1975
מלחמות שוודיה-רוסיה

ממוזער|ימין|שוודיה, 1658
מלחמות בין רוסיה לשוודיה נרשמו כבר במאה ה־12.

עימותים אלה כוללים:

## ראו גם
* המלחמות העות'מאניות-רוסיות
* מלחמות רוסיה–פרס
קטגוריה:ערכים שבהם תבנית בריטניקה אינה מתאימה
קטגוריה:מלחמות רוסיה
קטגוריה:מלחמות שוודיה
אליפות ישראל בהיאבקות יוונית-רומית 2020

אליפות ישראל בהיאבקות יוונית-רומית נערכה ברחובות ב-10 בינואר 2021

## קישורים חיצוניים
* 

קטגוריה:2020 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
תומר לוטן

**תומר לוטן** (נולד ב-10 בינואר 1978) הוא מנהל ישראלי. שימש מנכ"ל המשרד לביטחון הפנים.

## ביוגרפיה
לוטן גדל בגבעתיים. הוא בוגר קן בורוכוב של תנועת הנוער העובד והלומד בעיר ויצא לשנת שירות מטעמה. כנער היה אלוף ישראל בקפיצה לרוחק ובריצת משוכות. שירת ביחידה 8200 במסלול חמ"ן תלפיות, ומשרת במילואים ביחידה בדרגת סרן.

החל את דרכו בשירות הציבורי כיועץ בכיר לשרת החינוך יולי תמיר. בשנת 2012 הקים את מעש - לחיזוק והתחדשות השירות הציבורי בישראל (מרכז ערן שפרמן), הפועל לחיזוק ולהתחדשות השירות הציבורי בישראל, וכיהן כיו"ר הארגון במשך מספר שנים.

ניהל את המרכז לממשל מקומי ופיתוח אזורי במכון אלכא למנהיגות ולממשל של ארגון הג'וינט, שם פיתח את מודל האשכולות האזוריים, שאף אומץ ויושם על ידי הממשלה.

בשנים 2014–2017 כיהן כמנכ"ל המרכז הישראלי להעצמת האזרח, וקידם את ניטור יישום ההחלטות במגזר הציבורי וחיבור הממשלה והחברה האזרחית.

ביולי 2017 מונה לראש המטה של אבי גבאי עם בחירתו ליושב ראש מפלגת העבודה והמחנה הציוני. הוא שימש בתפקיד עד שנת 2019. לאחר סיום תפקידו פרסם במסגרת המכון הישראלי לדמוקרטיה מחקר העוסק בעדכון מודל המפלגות בישראל.

בשנים 2020–2021 כיהן כראש מטה תוכנית "מגן ישראל", האמונה על ניהול המאבק במגפת הקורונה בישראל. בתפקידו זה ריכז וניהל את עבודת המדיניות לבלימת המגפה והיה אחראי על מימוש תוכנית הרמזור והתו הירוק.

במהלך השנים, כיהן גם כעמית בכיר בקרן ברל כצנלסון וכחבר בוועד המנהל של המכללה החברתית-כלכלית.

ביוני 2021, עם כינונה של ממשלת ישראל השלושים ושש, מינה השר לביטחון הפנים עמר בר-לב את לוטן למנכ"ל המשרד. במסגרת תפקידו הוביל שינויים ופעולות בתחום הביטחון האישי, ביניהם את התוכנית הלאומית למניעת אלימות ופשיעה בחברה הערבית. ב-30 בדצמבר 2022, לאחר השבעת ממשלת ישראל השלושים ושבע וכניסת איתמר בן גביר לתפקיד השר לביטחון לאומי, הודיע האחרון על סיום תפקידו של לוטן כמנכ"ל המשרד.

## חיים אישיים והשכלה
לוטן נשוי לדנה רימר, סמנכ"לית לתכנון ופיתוח אקדמי במכללת בית ברל. אב לשלושה.

לוטן הוא בעל תואר ראשון בבלשנות ובמדע המדינה ושני במדיניות ציבורית (בתוכנית המנהלים), שניהם מאוניברסיטת תל אביב. בנוסף, הוא בעל תואר שני בתוכנית למדיניות ולתכנון חברתי בבית הספר לכלכלה של לונדון, שם כתב תזה בנושא אי שוויון במערכות השירותים החברתיים והדרכים לצמצמו, שעליה קיבל הצטיינות.

## קישורים חיצוניים

* 
* המנגנון עם שאול אמסטרדמסקי זו לא משילות, זו יללנות, 23.02.23.
* תומר לוטן, כך בלמנו את מגפת האלימות בחברה הערבית. אתר תלם. 5 ביולי 2023.
* פודקאסט עין לציון, "חוזרים לשירות הציבורי" עם תומר לוטן, 5 במרץ 2025.
* פודקאסט בשביל ישראל עם עידן טנדלר "אין גדר הפרדה במדינת ישראל - יש יותר פרצות מגדר", 15 בספטמבר 2025.
## הערות שוליים

קטגוריה:בוגרי אוניברסיטת תל אביב
קטגוריה:בוגרי בית הספר לכלכלה של לונדון
קטגוריה:מנהלים ישראלים
קטגוריה:מנכ"לי המשרד לביטחון הפנים
קטגוריה:בוגרי הנוער העובד והלומד
קטגוריה:ישראלים שנולדו ב-1978
יולי ברגן

**יולי ברגן** (בנורווגית: **Julie Bergan**; נולדה ב-12 באפריל 1994) היא זמרת-יוצרת נורווגית.

## קריירה
כשהייתה בת 16, היא החלה להוציא גרסאות כיסוי לשירים.

ב-30 בנובמבר 2012, היא הוציאה, בשיתוף פעולה עם Cir.Cuz , את הסינגל "Supernova". השיר הגיע, בשיאו, למקום החמישי בנורווגיה.

ב-2013, היא השתתפה עם השיר "Give a Little Something Back" במלודי גרנד פרי, הקדם האירוויזיון הנורווגי לאירוויזיון 2013. היא לא הצליחה להעפיל לגמר התחרות. בספטמבר 2013, היא הוחתמה אצל וורנר מיוזיק גרופ נורווגיה.

בתחילת 2014, היא הוציאה את הסינגל "Younger".

ב-2015, היא הוציאה את הסינגל "All Hours". השיר הגיע, בשיאו, למקום השישי בנורווגיה.

ב-2016, היא הוציאה את הסינגל "Arigato". השיר הגיע, בשיאו, למקום הראשון בנורווגיה, ולמקום החמישי בשוודיה. השיר היה מועמד בקטגוריית שיר השנה בפרס שפלמן .

ב-11 במאי 2018, היא הוציאה, בשיתוף פעולה עם K-391, אלן ווקר וסינרי , את הסינגל "Ignite". השיר הגיע, בשיאו, למקום הרביעי בוולוניה, למקום החמישי בפינלנד, למקום הראשון בנורווגיה, למקום החמישי בפולין, למקום ה-13 בשוודיה, ולמקום ה-28 במצעד שירי הדאנס/אלקטרוני. השיר היה מועמד בקטגוריית שיר השנה בפרס שפלמן .

ב-3 בינואר 2020, היא הוציאה, בשיתוף פעולה עם סיב, את הסינגל "Kiss Somebody". השיר הגיע, בשיאו, למקום ה-12 בנורווגיה, ולמקום הראשון בשוודיה. השיר היה מועמד בקטגוריית שיר השנה בפרס שפלמן .

## דיסקוגרפיה
### אלבומי אולפן
* 2018: *Turn on the Lights*
* 2020: *Hard Feelings*

### מיני-אלבומים
* 2019: *Hard Feelings: Ventricle 1*
* 2020: *Hard Feelings: Ventricle 2*

## פרסים ומועמדויות

## הופעות
### סיבובי הופעות
* 2016: Arigato Tour
* 2018: t's Lit Tour - Part I
* 2018: It's Lit Tour - Part II
* 2019–2020: Hard Feelings Tour

### כמופע חימום
* Purpose World Tour
* The Self-Titled Tour
* Avation Tour

## קישורים חיצוניים

* 

## הערות שוליים

קטגוריה:זמרות-יוצרות
קטגוריה:זמרות נורווגיות
קטגוריה:פזמונאיות
קטגוריה:זמרים-יוצרים
קטגוריה:פזמונאים
קטגוריה:משתתפי מלודי גרנד פרי
קטגוריה:ילידות 1994
קטגוריה:נורווגים שנולדו ב-1994
ניז'ני טאגיל

**ניז'ני טאגיל** (ברוסית: **Нижний Тагил**) היא העיר השנייה בגודלה במחוז סברדלובסק שברוסיה.

העיר שוכנת במדרון המזרחי של הרי אורל, 20–25 ק"מ מהגבול המקובל של אירופה ואסיה בגובה 200 מ' מעל פני הים. הגבול המערבי של העיר עובר לאורך רכס הרי אורל.

העיר מדורגת במקום השני מבחינת כמות האוכלוסייה במחוז סברדלובסק אחרי יקטרינבורג, והיא מרכז תעשייתי גדול באורל, מפעל הקרונות של אורל ומפעל הברזל והפלדה  של אווראז ממוקמים בעיר.

ניז'ני טאגיל נוסדה ב-1772 והיא נקראת על שם נהר טאגיל.

ניז'ני טאגיל מחולקת לשלושה רבעים:
* טאגילסטרויבסקי
* לנינסקי
* דז'רזינסקי

## ערים תאומות

* 

## קישורים חיצוניים

* 
* 

## הערות שוליים

קטגוריה:מחוז סברדלובסק: ערים
קטגוריה:יישובים שהוקמו ב-1722
מיגור מגפת הגרענת בארץ ישראל

**מיגור מגפת ה[[גרענת]] ב[[ארץ ישראל]]** החלה בתחילת מלחמת העולם הראשונה, ביוזמה של מספר רופאים שהתארגנו יחדיו לצורך המטרה המשותפת. זו הייתה ראשיתה של ההתארגנות הרפואית בארץ ישראל וראשיתה של בריאות הציבור בארץ ישראל.

הגרענת הייתה מגפה קשה, שפגעה בעיניהם של תושבי ארץ ישראל (היישוב וערביי ארץ ישראל) מסוף המאה ה-19 ועד המאה ה-20.

## היסטוריה
בשנת 1896 דוקטור ט. גרמן, רופא עיניים מסנקט פטרבורג שברוסיה עבר בין מקומות שונים בארץ ישראל, וערך בדיקות בערים ובכפרים ובין תלמידי בתי ספר שונים, דיווח כי מצא בקרב הערבים תחלואה בגרענת בהיקף של 60 אחוז מהכפריים ו-51 אחוז מהעירוניים. בין ילדי המושבה הגרמנית בחיפה הוא לא מצא אפילו חולה גרענת אחד.

עד לשנות ה-80 של המאה ה-19 לא היו בארץ ישראל בתי חולים מיוחדים או מחלקות מיוחדות המתמחות באופתלמולוגיה, אך הגיעו אליה, מטעם קהילות יהודיות באירופה, רופאי עיניים שפעלו כרופאים כלליים במושבות וסביבתן.
כך התמנה האופתלמולוג חיים לייב רוטשטיין לרופא הקהילה בטבריה בשנת 1893. כך גם האופתלמולוג האמריקאי, ישעיהו בלידן, שהגיע לצפת ב-1885 שימש כרופא המושבה ראש פינה. במקומות אחרים בארץ נאלצו רופאים שהיו חסרי ידע ברפואת עיניים לטפל בתושבים שחלו במחלת הגרענת.

בשנת 1883 נוסד בירושלים בית החולים הבריטי למחלות עיניים על שם סיינט ג'ון. בית החולים נוהל על ידי המיסיון הנוצרי ובראשו עמד ד"ר הריסון בטלר. בית החולים שירת בעיקר את האוכלוסייה הערבית והטיפול בו הוענק חינם.
בשנות מלחמת העולם הראשונה פעילות בית החולים הופסקה. לאחר המלחמה חודשה הפעילות בראשות ד"ר ג'ון סטרטהירן, ואחר כך הוא הוחלף בתפקיד על ידי ד"ר נורמן מנסון.

החל משנת 1900 החלה לפעול מחלקת עיניים בבית החולים "רוטשילד" אך מספר המיטות בה היה מועט. גם בבתי החולים "שערי צדק" ו"משגב לדך" טיפלו במחלות עיניים, אך לא אלה היו רופאים שעסקו בכך, אלא עוזרים וחובשים.
באותה התקופה הצורך הנואש לבית חולים למחלות עיניים הגיע לידי ביטוי גם בעיתונות: "מן הראוי היה להעוסקים בצרכי צבור בירושלם לדאוג אודות מחסור בית הולים מיוחד למחלת העיניים, בו יקבלו בייחוד הולי המחלה הזאת אשר אי אפשר לרפאותם בלעדי בית-חולים, וגם לקליניק בו ישב רופא מומחה למחלת העיניים לענות חנם אין כסף לכאלה שיכולים ללכת ולבוא, אך שאין ידם משגת לשלם את שכרו, וגם הרפואות יינתנו מן הבית-החולים הזה."

בשנת 1905 הקים ארגון "למען ציון" מפרנקפורט את בית החולים למחלות עיניים למען ציון בירושלים. מנהלו הראשון היה משה יהושע ארלנגר.

## קישורים חיצוניים
* 

## הערות שוליים

קטגוריה:מגפות
קטגוריה:התקופה העות'מאנית בארץ ישראל
מוסדות החינוך הפוליטיים-לאומיים

**מוסדות החינוך הפוליטיים-לאומיים**, או **נפול"ה** (בגרמנית: **Nationalpolitische Erziehungsanstalten**; ראשי תיבות: **NPEA**, מוכר בקיצור **Napola**) היו פנימיות לתלמידי תיכון בגרמניה הנאצית. הם הוקמו כ"אתרי חינוך קהילתיים" לאחר עליית המפלגה הנאצית לשלטון בשנת 1933.

## ייעוד
המשימה העיקרית של מוסדות החינוך הפוליטיים לאומיים, נפול"ה, הייתה "לחנך צעירים נציונל-סוציאליסטיים, ולאמן את הגוף והנפש לקראת שירות האנשים והמדינה." תלמידי נפול"ה נועדו להיות מנהיגי העתיד של גרמניה ולעמוד בעמדות מפתח פוליטיות, מנהלתיות וצבאיות. עד פרוץ המלחמה ב-1 בספטמבר 1939, תפקדו בתי הספר של נפול"ה כמכינות מובחרות במסגרת מערכת החינוך העל-יסודית הכללית, והושם בהן דגש מרבי על נושאים פוליטיים. בזמן המלחמה, הפכו המוסדות יותר ויותר למכינות לקראת שירות בוורמכט ובוואפן אס אס.

## היסטוריה
שלושת בתי הספר הראשונים של נפול"ה הוקמו בשנת 1933 בידי שר החינוך הנאצי ברנהרד רוסט בערים פלון , פוטסדאם וקושאלין. בעוד בתי ספר רגילים היו כפופים למדינותיהם, נפול"ה היו כפופים באופן ישיר למשרד החינוך של הרייך השלישי. משנת 1936, הם היו בכפוף לקצין האס אס אוגוסט הייסמאייר ותחת פיקוחו. החל מאוגוסט 1940 ועד סוף המלחמה, נפול"ה היו חלק ממשרדו של הייסמאייר, ותחת השפעה ישירה של האס-אס, שסיפקו להם ציוד ותמכו בהם כלכלית. מטרת המוסדות הייתה להכשיר את מנהיגי העתיד, וכיוון שהשפעת האס-אס בהם הייתה רבה, הציפייה הייתה שהבוגרים יבחרו בקריירה באס-אס או במשטרה. עד שנת 1941, היו בכל גרמניה הנאצית 30 מוסדות בהפרדה מגדרית ובהם למדו 6,000 תלמידים, רובם בנים. ב-1942, מבין 33 מוסדות, רק שלושה היו לבנות. בסוף המלחמה, בשנת 1945, היו קיימים 43 בתי ספר של נפול"ה.

המבנה הארגוני במוסדות תאם את מבנה תנועות הנוער הנאציות. הייסמאייר שקל להשתמש במדים ובמבנה דומים לאלה של האס-אס, אך לבסוף שמר על המבנה הארגוני של תנועות הנוער.

בהתאם לאופייה המיליטנטי מאוד של גרמניה הנאצית, החיים במוסדות החינוך הפוליטיים לאומיים התנהלו במשמעת צבאית. רק בנים ובנות שנחשבו ל"טהורי גזע וחסרי פגמים" התקבלו למוסדות – המשמעות הייתה שילדים בעלי לקות שמיעה או ראייה לא התקבלו אליהם. כמו כן, "אינטליגנציה מעל הממוצע" הייתה חלק מדרישות הקבלה ולכן אלו שניסו להתקבל לנפול"ה נדרשו לעבור מבחני כניסה שארכו שמונה ימים.

החיים בנפול"ה היו תחרותיים ביותר, ואפילו אלימים מאוד. היה קשה מאוד להתקבל אליהם, וקשה מאוד להישאר בהם. כחמישית מכלל החניכים לא עמדו בסף הנדרש או נשלחו הביתה עקב פציעות שנגרמו בתאונות אימונים.

בנפול"ה הייתה התמקדות רבה בפוליטיקה, מתוך כוונה להפוך את החניכים למאמינים נלהבים של המשטר הנאצי והאידאולוגיה שלו. ההתמקדות הרבה בפוליטיקה באה לידי ביטוי באחוזי הקבלה הגבוהים מאוד לאס-אס בקרב חניכי נפול"ה – 13% לעומת 1.8% מכלל האוכלוסייה בגרמניה.

ראיית העולם הנאצית ראתה במוסדות החינוך הפוליטיים לאומיים חשיבות עליונה. בקרב החניכים עצמם רווחה אמונה בולטת ב"אנדזיג", הניצחון הסופי. האמונה ב"אנדזיג" באה לידי ביטוי עם ירידת גרמניה הנאצית מגדולתה, כשהמנהיגות הנאצית נאלצה לחפש בנרות אחר כוח אדם. בחודשים האחרונים של המלחמה, גויסו התלמידים המיוחסים מנפול"ה לשירות בחיל רגלים. לא היה להם ציוד או הכשרה מספקים, אך הם היו בעלי מוטיבציה רבה מאוד. על אף שהיו מצוידים בעיקר בפאנטיות עיוורת, הם הפגינו התנגדות עזה בקרבות רבים בחודשי הלחימה האחרונים. חניכים רבים ממוסדות החינוך הפוליטיים-לאומיים נהרגו בלחימה.

## קישורים חיצוניים

## הערות שוליים

קטגוריה:גרמניה: בתי ספר
קטגוריה:גרמניה הנאצית: חינוך
היידן סזטו

**היידן צ'ון היי סזטו** (בסינית: **司徒頌曦** נולד ב-11 בספטמבר 1985) הוא שחקן קנדי, הידוע בתפקידו כארווין קים בסרט הקולנוע "17 על הקצה", ומתפקידו כבראד צ'אנג בסרט האימה "מת או חובה".

## קורות חייו
סזטו גדל באזור ריצ'מונד שבקולומביה הבריטית, שני הוריו הם מהונג קונג. אביו, נייג'ל סזטו, הוא צייר, וסבו מצד אביו, קיי סזטו, היה פסל סיני נערץ. הוא למד סוציולוגיה באוניברסיטה הפוליטכנית של קוונטלן. הוא בוגר תואר ראשון באומנויות יפות (BFA) במשחק מהאקדמיה לקולנוע של ניו יורק (אנ') בשנת 2011.

## קריירה
בשנת 2016, גילם את ארווין קים קלי בסרט הדרמה-קומית "17 על הקצה" לצד היילי סטיינפלד. היה לו תפקיד חוזר בעונה השנייה של הסדרה הקומית המקום הטוב " של רשת NBC, כשהוא מגלם נזיר בודהיסטי בשם קן לואנג.

ב־24 במאי 2017 לוהק לתפקיד בסרט המותחן העל-טבעי "מת או חובה". הסרט הוקרן לראשונה בבתי הקולנוע ב־13 באפריל 2018.

בשנת 2019 שיחק בסרט "בואו איך שאתם" את דמותו של מאט.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה קנדים
קטגוריה:בוגרי אוניברסיטאות ומכללות בקנדה
קטגוריה:בוגרי האקדמיה לקולנוע של ניו יורק
קטגוריה:קנדים שנולדו ב-1985
אליפות ישראל בהיאבקות חופשית

**אליפות ישראל בהיאבקות חופשית**, היא תחרות ספורטיבית בהיאבקות בסגנון חופשי, החשובה ביותר בישראל בענף זה, לנשים ולגברים. האליפות נערכת תחת "איגוד ההיאבקות בישראל". מתאבק/ת אשר זוכה באליפות מקבל/ת אישור להשתתף באליפות אירופה ובאליפות העולם. באליפות ישראל יכולים להשתתף נערות מגיל 15 ונערים מגיל 16.

## אליפות ישראל בהיאבקות חופשית

## ראו גם

* אליפות ישראל בהיאבקות יוונית-רומית

* אליפות ישראל בהיאבקות חופים

## קישורים חיצוניים
* http://www.iwf.org.il/index.php

*
ישראל, חופשית
קטגוריה:ישראל: היאבקות
היאבקות חופשית
הנרי פיץ' טיילור

**הנרי פיץ' טיילור** (באנגלית:**Henry Fitch Taylor**; 1853 – 1925) היה צייר אמריקאי, הוותיק ביותר בדור האמנים האמריקאים שעבדו בסגנון הקוביזם. טיילור שימש כנשיא הראשון של התאחדות האמנים והציירים האמריקאית (AAPS), הארגון שהקים את תערוכת האמורי בשנת 1913.

## ביוגרפיה
טיילור נולד בסינסינטי, אוהיו בשנת 1853. הוא למד באקדמיה ז'וליאן בפריז ובשנת 1885 נסע לברביזון לצייר. הוא חזר לאמריקה בשנת 1888 או בשנת 1889, והקים את הסטודיו שלו בעיר ניו יורק.

בין השנים 1898–1908 התגורר טיילור בקוס קוב, קונטיקט. הוא היה חלק ממושבת האמנות שם. בקוס קוב יצר ציורים אך לא הציג את עבודותיו. בין ידידיו היו ג'ון הנרי טוואצ'טמן, צ'יילד האסאם, ארתור דייוויס, ג'ורג' לוקאס וולט קון; רבים ממכרים אלה מילאו תפקיד חשוב בחייו של טיילור כאמן.
ממוזער|דמות עם גיטרה, 1914
טיילור התחתן עם קלרה סידני פוטר דווידג', בתו של הבישוף הנרי קודמן פוטר, ב־20 במרץ 1913. הם עברו לאחוזתה בסטטן איילנד.

## תערוכת הארמורי
כפי שדווח על ידי ג'רום מאיירס באוטוביוגרפיה שלו "האמן במנהטן"

ממוזער|373x373 פיקסלים|מופשט מוזיקלי
בתערוכת הארמורי בשנת 1913 הוצגו שלושה מציוריו של טיילור: אומן, זנות, וחשיכת בוקר.

## הטרגדיה בשנת 1921
בשנת 1921 טבעה אשתו של טיילור. בכותרת הניו יורק טיימס נכתב: "בתו של הבישוף פוטר טבעה. גופתה של גברת הנרי פיץ' טיילור התגלתה בביצה ליד ביתה בלונג איילנד. הייתה לה מחלה בעמוד השדרה. חושבים שהיא שהיא נפלה לבוץ ולא הצליחה להשתחרר מעצמה."

טיילור נפטר ב-10 בספטמבר 1925 בפליינפילד, ניו המפשייר.

## קישורים חיצוניים

## הערות שוליים

קטגוריה:ציירים אמריקאים
קטגוריה:אמריקאים ילידי אוהיו
קטגוריה:סינסינטי: אישים
קטגוריה:אמריקאים שנולדו ב-1853
קטגוריה:אמריקאים שנפטרו ב-1925
וילמוש אדלר

**וילמוש אדלר** (בהונגרית: **Adler Vilmos**; פקש, 13 ביולי 1867 – כנראה באושוויץ יוני, 1944) היה הרב של העיר הטוון.

## קורות חיים
וילמוש אדלר הוא בנם של ליפוט אדלר ושל מריה אונגאר. בין השנים 1885–1895 היה תלמיד בית המדרש לרבנים בבודפשט. בשנת 1894 קיבל דוקטורט במדעי הרוח באוניברסיטת בודפשט (כיום אוניברסיטת אטווש לוראנד), וכעבור שנתיים קיבל סמיכה לרבנות. משנת 1906 פעל בעיר הטוון והיה הרב הראשי של קהילת אפצי. בחודש יוני 1944 הוא גורש לאושוויץ. נפטר במקום לא ידוע (ברכבת לאושוויץ או במחנה ההשמדה).

## עבודותיו
* הפרפרזה של אונקלוס למשוררים של המקרא, בודפשט, 1893
* דרשת נשואים. (המרגלים). הוא נאם בחתונת אחותו יטי אדלר עם אדולף רובינשטיין ב-30 ביוני 1897 בבית הכנסת בבאיה. ( הטוון, 1897).
* אונקלוס כמוצא אגדה. בתוך: ספר לכבודו של משה בלוך. הוצא לאור על ידי תלמידיו לרגל יום הולדתו התשעים. בודפשט, 1905.
* לילות שבת. רגשות ומחשבות הכלולים בתפילות.

## לקריאה נוספת
* לקסיקון יהודי הונגרי. 1929. פטר אויווארי. וילמוש אדלר
* http://emlekhely.btk.elte.hu/profile/dr-adler-vilmos/
* גזה פטריק: וילמוש אדלר ב-Arcanum
## הערות שוליים

קטגוריה:רבנים הונגרים
קטגוריה:רבנים שנספו במחנה ההשמדה אושוויץ
קטגוריה:בוגרי בית המדרש לרבנים בבודפשט
קטגוריה:פקש: אישים
קטגוריה:הונגרים שנולדו ב-1867
קטגוריה:הונגרים שנפטרו ב-1944
סוזן & פריק

**סוזן & פרייק** (בהולנדית: **Suzan & Freek**) הם צמד המוזיקאים ההולנדים סוזן סטורטלדר ופרייק ריקרינק. השניים גדלו באזור אכטרהוק שבמזרח הולנד, ונישאו ב-2 בדצמבר 2023. 

הצמד החל את דרכו בביצוע קאברים למשך מספר שנים ושיתף אותם על בסיס שבועי תחת הכותרת "De Minuut" בעמוד הפייסבוק שלהם. בשנת 2016, הגרסה שלהם לשיר "Don't Let Me Down" הפכה לוויראלית כאשר הצ'יינסמוקרס, יוצרי השיר המקוריים, שיתפו את הביצוע.

בספטמבר 2017, הוציאו את המיני-אלבום הראשון שלהם, *Glass House Sessions*, המכיל חמש גרסאות כיסוי לשירים מוכרים, ביניהם "Jolene" של דולי פרטון ו-"Hips Don't Lie" של שאקירה.

בנובמבר 2018, הוציא הצמד את שירם המקורי הראשון, "Als Het Avond Is". הסינגל הגיע למקום הראשון במצעד הפזמונים ההולנדי וזכה בתואר הפלטינה. לאחריו הוציאו את השיר "Blauwe Dag", שהגיע למקום הרביעי במצעד.

ב-27 בספטמבר 2019, הוציאו את אלבומם הראשון בהולנד ובבלגיה, *Gedeeld Door Ons*. האלבום הגיע בשתי המדינות למקום השני במצעדי האלבומים.

## חברי ההרכב
* **סוזן סטורטלדר** (בהולנדית **Suzan Stortelder**): נולדה ב-1992, שירה ופסנתר.
* **פרייק ריקרינק** (בהולנדית **Freek Rikkerink**): נולד ב-1993, שירה וגיטרה.

## דיסקוגרפיה
### אלבומים

### מיני-אלבומים
* 2017: *Glass House Sessions*
* 2020: *Beste zangers – Seizoen 2020*
* 2022: *Liefde Voor Muziek 2022*
* 2024: *Liefde Voor Muziek 2024*

### סינגלים

## קישורים חיצוניים

* 

## הערות שוליים

קטגוריה:מוזיקאים הולנדים
קטגוריה:הרכבים מוזיקליים
קטגוריה:צמדים מוזיקליים
פרנסיס וייט

**פרנסיס שלי "פרנק" וייט** (באנגלית: **Francis Shelley "Frank" White**; 13 במרץ 1847 – 1 באוגוסט 1922) היה פוליטיקאי אמריקאי, שכיהן כחבר הסנאט של ארצות הברית מטעם מדינת אלבמה. וייט שירת בצבא הקונפדרציה תחת פיקודו של הגנרל נייתן בדפורד פורסט במהלך מלחמת האזרחים האמריקנית, ולאחר מכן מילא תפקיד משמעותי בחזרת הדמוקרטים לשלטון במיסיסיפי במהלך תקופת השיקום. הוא נבחר לבית הנבחרים של מיסיסיפי ואז עבר לבירמינגהאם שבאלבמה כדי לעסוק בעריכת דין. וייט נבחר למלא את מקומו של הסנאטור המנוח ג'וזף ג'ונסטון, ממאי 1914 עד מרץ 1915.

## ביוגרפיה
וייט נולד במרץ 1847 ביישוב פריירי (Prairie) השוכן במחוז נוקסובי שבמיסיסיפי, בנם של קלי ומרגרט שלי וייט. הוא למד בבתי ספר מקומיים לצד לימודיו בהוראה פרטית בבית מגוריו. במהלך מלחמת האזרחים האמריקנית שירת כטוראי בפלוגה F של חיל הפרשים הראשון של מיסיסיפי, בפיקודו של גנרל צבא הקונפדרציה נייתן בדפורד פורסט. באפריל 1865 נשבה וייט בעיר סלמה .לאחר המלחמה, למד משפטים במשרדו של ויליאם ב. בארק בעיר וסט פוינט, שם פתח קליניקה משפטית ב-1868. וייט נישא לאוקטביה אנה קולינס בשנת 1873, ובמרוצת השנים הזוג חבק חמישה ילדים.

בשנת 1875 נבחר לבית המחוקקים של מדינת מיסיסיפי ומילא תפקיד מפתח בהשבת המפלגה הדמוקרטית לשלטון המדינתי במיסיסיפי ובמפלת שלטון הרפובליקנים במהלך תקופת השיקום. וייט ישב בראש ועדה שארגנה ופיקחה על הליכי הדחה נגד נבחרי ציבור רפובליקנים בממשלת השיקום של מיסיסיפי, בהם קצין צבא האיחוד ומושל מיסיסיפי לשעבר אדלברט איימס, סגן המושל אלכסנדר ק. דייוויס  והמפקח על החינוך ט. וו. קרדוזו, שניים מהאפרו-אמריקאים הראשונים שמילאו תפקיד פוליטי ציבורי במדינה. כולם הודחו מתפקידם.

בשנת 1886 הבחין וייט בחלון הזדמנויות לקריירה חדשה בעיר התעשייה הפורחת בירמינגהאם, והעתיק את מגוריו לאלבמה. בנוסף לעיסוקו בעריכת דין, התמיד וייט בפעילותו הפוליטית. ב-1899 היה מנהל מסע הבחירות של חבר הסנאט האמריקאי ג'ון טיילר מורגן, ב-1900 היה ציר בכינוס הוועדה הדמוקרטית הלאומית לקראת הבחירות לנשיאות באותה השנה, יו"ר המפלגה הדמוקרטית באלבמה וחבר בוועידת החוקה של 1901.

פעילויות אלה ואחרות זיכו את וייט בתמיכה נרחבת באלבמה כולה, מה שהוביל באפריל 1914 למינויו אל הסנאט של ארצות הברית, שם מילא את שארית כהונתו של הסנאטור ג'וזף ג'ונסטון, אשר נפטר באוגוסט 1913. במקביל, וייט מונה למועמד המפלגה הדמוקרטית בבחירות המיוחדות לסנאט. היבחרו של וייט בחודש מאי 1914 הפכה אותו לסנאטור הראשון באלבמה שנבחר לסנאט דרך בחירות ישירות. לאחר שהשלים את כהונתו של ג'ונסטון עד ראשית מרץ 1915, שב לעיסוקיו המשפטיים בבירמינגהאם.

וייט ניסה להתמודד על מושב בסנאט פעמיים נוספות: נגד ג'ון הוליס בנקהד בשנת 1918 ונגד ג'יי תומאס הפלין בבחירות 1920. שנתיים לאחר מכן, ב -1 באוגוסט 1922, נפטר וייט בבירמינגהאם ונטמן בבית העלמין אלמווד.

## קישורים חיצוניים
* 

## הערות שוליים

קטגוריה:אמריקאים ילידי מיסיסיפי
קטגוריה:חברי בית המחוקקים של מיסיסיפי
קטגוריה:עורכי דין אמריקאים במאה ה-20
קטגוריה:חברי הסנאט של ארצות הברית מאלבמה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1847
קטגוריה:אמריקאים שנפטרו ב-1922
אמה ויקלנד

**אמה ויקלנד** (בשוודית:**Emma Wiklund**; נולדה ב-13 בספטמבר 1968) היא דוגמנית שוודית.

## ביוגרפיה
ויקלנד נולדה בסטוקהולם, היא הוחתמה בסוכנות הדוגמנות עלית והופיעה מספר פעמים על שער המגזין Elle, היא הופיעה בתצוגות אופנה של טיירי מוגלר וכריסטיאן לקרואה. היא הצטלמה לקליף של השיר "Too Funky" בביצועו של ג'ורג' מייקל.

היא שיחקה את פטרה בסרט טקסי והמשיכה בתפקיד זה גם בסרטי ההמשך. היא הופיעה כרקדנית בסרט הפעולה "Simon Sez".

ב-2004 הנחתה בשוודיה את התוכנית "Babyboom", המיועדת להורים לילדים קטנים.

ב-2003 התחתנה עם העיתונאי האנס ויקלנד ולהם שני ילדים.

## קישורים חיצוניים

* 

קטגוריה:דוגמניות שוודיות
קטגוריה:דוגמנים שוודים
קטגוריה:מנחות טלוויזיה שוודיות
קטגוריה:מנחי טלוויזיה שוודים
קטגוריה:שחקני קולנוע וטלוויזיה שוודים
קטגוריה:שחקניות קולנוע וטלוויזיה שוודיות
קטגוריה:ילידות 1968
קטגוריה:שוודים שנולדו ב-1968
קלאודיה סאלאס

**קלאודיה קאלבו סאלאס** (באנגלית: **Claudia Calvo Salas**; נולדה ב-23 ביולי 1994) היא שחקנית ספרדייה, אשר זכתה להצלחה עולמית בזכות השתתפותה בסדרה "אליטה".

## ביוגרפיה וקריירה
קלאודיה סאלאס נולדה במדריד, ספרד ב -23 ביולי 1994, ולמדה אמנות דרמטית בבית הספר ארטה 4 במדריד. 

היא השתתפה בחידושים למחזות כדוגמת "חלום ליל קיץ" ו"חשיבותה של רצינות". 

בינואר 2019 חתמה על חוזה עם נטפליקס כחלק מהשחקנים הראשיים בסדרה הפופולרית "אליטה". היא מגלמת את רבקה פארילה לופז, תלמידה שלומדת בתיכון, עשירה בזכות עסקים לא חוקיים של אמה. באותה השנה היא הצטרפה לצוות השחקנית של סדרת הטלוויזיה "המגפה". על תפקידה בסדרה היא קיבלה מועמדות בפרסי איחוד השחקנים והשחקניות .

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה ספרדיות
קטגוריה:ספרדיות שנולדו ב-1994
Afterglow (שיר של אד שירן)

**Afterglow** (בעברית: **דמדומי ערב**) הוא סינגל של הזמר האנגלי אד שירן. הסינגל פורסם ב-21 בדצמבר 2020, ומציין את הסינגל הראשון של שירן מזה למעלה מ-18 חודשים.

השיר הגיע למקום הראשון במצעד המדיה פורסט הישראלי, למקום שני במצעד הסינגלים הבריטי, וכן הגיע לעשירייה הראשונה בכעשרה מצעדי עשר מדינות אחרות, בהן אוסטרליה ושווייץ. בנוסף, הפך השיר לסינגל ה-13 שנכנס לעשירייה הראשונה במצעד 40 השירים למבוגרים של בילבורד, המספר הרב ביותר של שירים במצעד זה לאמן סולו זכר.

## רקע
ב-20 בדצמבר 2020, לאחר שלקח הפסקה מהחיים הציבוריים, חזר שירן לרשתות החברתיות כדי להכריז על הסינגל החדש שלו: "היי חבר'ה. 'Afterglow' הוא שיר שכתבתי בשנה שעברה שרציתי להוציא עבורכם". הוא המשיך והסביר כי השיר הוא "לא הסינגל הראשון מהאלבום הבא" אלא רק שיר שהוא אוהב. השיר עוסק כמסעו של שירן באנטארקטיקה עם אשתו, שרי סיבורן.

## ביקורות
גיל קאופמן מבילבורד תיאר את השיר כ"בלדה אקוסטית" הכוללת "פזמון רודף". זואי היילוק מוולטר השוותה את השיר לאלבומי ההפתעה האחרונים של טיילור סוויפט, ואמרה כי שירן "הוציא דף מהספר של טיילור סוויפט והפתיע את המעריצים בסינגל חדש", והמשיכה ותיארה את הרצועה כאחד מ-"הבאנגרים האקוסטיים" שלו. מורגן היינס מ-USA Today טענה כי השיר מלווה ב-"מנגינה נימוחה", ו-"משדר תחושה של אינטימיות בזמן רגשי בין אוהבים".

## וידאו קליפ
ביום יציאת הסינגל, 21 בדצמבר 2020, עלה לחשבון היוטיוב של שירן הקליפ ההופעה הרשמי של השיר. בקליפ, מופיע שירן כאשר הוא מנגן בגיטרה אקוסטית ומבצע את השיר.

נכון ליוני 2021, צבר הקליפ כ-91 מיליון צפיות.

## קרדיטים
הקרדיטים לקוחים מטיידל.
* אד שירן - שירה, גיטרה, קולות רקע, הפקה
* פרד אגיין - בס, תכנות, מפיק
* מרקו פריסי - סינתיסייזר
* ג'יאמפאולו ג'ק פריסי - ווקודר
* סטיוארט הוקס - מיקסינג
* מארק ספייק סטנט - מאסטרינג
* מאט וולאך - עוזר מיקסינג
* פריסי - מעצב סאונד, מפיק

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי דייוויד הודג'ס
קטגוריה:שירי פולק-פופ
קטגוריה:בלדות פולק
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירי זהב בניו זילנד
קטגוריה:שירי זהב בממלכה המאוחדת
קטגוריה:סינגלים בהוצאת אסיילום רקורדס